මාම්පුරි සුළං විදුලි බල උද්‍යානය
මාම්පුරි සුළං විදුලි බල උද්‍යානය ශ්‍රී ලංකාවේ ඉදිකල, මෙගාවොට් 10 ක විදුලි ජනන ධාරිතාවක් සහිත පළමු සුළං විදුලි බල උද්‍යානයයි. වර්ථමානයේදී එය සතුව ටර්බයින (වා රෝද) අටක් ක්‍රියාත්මකව පවතින අතර, ඒවා කල්පිටිය අර්ධද්වීපයේ, ලක් විජය බලාගාරයට නුදුරින් පිහිටුවා ඇත. මෙම සුළං විදුලි බල උද්‍යානය අදියර තුනකින් නිමකිරීමට අපේක්ෂා කෙරේ. මින් පළමු අදියර ලෙස, මෙගාවොට් 10 ක ජනන ධාරිතාවක් සහිත බලාගාරය, 2010 මාර්තු 22 දින විවෘත කරන ලදී. අදියර-2 සහ අදියර-3 මේ වනවිට ඉදිකෙරෙමින් පවතී. 

පළමු අදියරේදී බලාගාරය සහ එහි කොටස්, කිලෝ මීටර 5 ක පමණ බිම් තීරයක ඉදිකොට තිබේ. Suzlon S64 වර්ගයේ, එකක මෙගාවොට් 1.25 ක විද්‍යුත් ජනන හැකියාවක් සහිත ටර්බයින අටක් උද්‍යානයේ ස්ථාපිත කොට තිබෙන අතර, ටර්බයින භ්‍රමකයක විෂ්කම්භය  සහ ප්‍රමත සුළං වේගය තත්පරයට මීටර් 14 ක් පමණ වන බව සඳහන් වෙයි. බලාගාරයෙන් නිපදවන සෑම කිලෝවොට් පැය 1 කටම, පළමු වසර අට සඳහා, ලංකා විදුලිබල මණ්ඩලය විසින් Senok ආයතනයට රුපියල් 20 ක මුදලක් ගෙවනු ලැබේ. මෙම බලාගාරයේ පළමු අදියර ඉදිකිරීම වෙනුවෙන් ශ්‍රී ලංකා රුපියල් බිලියන 3 ක පමණ මුදලක් වැයවූ බව පැවසෙයි. එම මුදලින් 55% ක ප්‍රමාණයක් Senok ආයතනය විසින් දරණු ලැබූ අතර, ඉතිරි ප්‍රමාණය ලෝක බැංකුව විසින් සපයා තිබේ.

මේවාද බලන්න
 ශ්‍රී ලංකාවේ බලාගාර ලැයිස්තුව

ආශ්‍රිත

ශ්‍රී ලංකාවේ සුළං විදුලි බල උද්‍යාන